Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 346

5. Kapcsolatot tart, együttműködik a gyermekekkel, szülőkkel, valamint munkatársakkal A csecsemő- és kisgyermeknevelő-gondozó legyen képes: — elismerni a családi nevelés fontosságát és elsődlegességét, — segíteni a családot a gyermeknevelés, gondozási feladatok ellátásában, esetleges nehézségek megoldásában, — megérteni és felmérni a korai személyiségformálás, nevelés, gondozás funkcióját a további egészséges, harmonikus személyiségfejlődésében, — megérteni, hogy a személyiségfejlődés korai szakaszának nevelési, gondozási hiányosságai és a későbbi személyiségfejlődési zavarok összefüggenek, — ismeretei és szakmai műveltsége birtokában megalapozni és segíteni a gyermekek emocionális, kognitív, morális és szociális fejlődését, — folyamatosan megszerezni a gyermekről azokat a családi információkat, amelyek a gyermek harmonikus intézményi neveléséhez szükségesek, — segíteni a szülő-gyermek kapcsolat fenntartását és elmélyítését a gyermekről adott folyamatos információk segítségével, — a gyermekről — az intézményben való távozáskor — írásos összefoglalót készíteni a gyermek további megfelelő fejlődése érdekében.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes